**tranziție postdecembristă**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

la praznicul cuvintelor mele

de bună voie mă voi îndurera

strângând la piept marama ca

pe o iubire postumă voi și lăcrima

în adâncitura visurilor stelare

plămădind ideila adăpostul unor oameni

de hârtie-apărători ai pădurilor negre- alții mă vor

părăsi fără de explicații edulcorate

lăsând loc mulțimilor

să mă locuiască

sunt doar o casă

pustie îmi zic

sunt doar casă

cu perdele ciuruite de vremuri cu

mirosuri stătute de molii cu

pereții lăsați peste munți și

culmi de amintire mă întorc:

cine e străina care locuiește în mine

întreb copiii nopților

întârziați îmi răspund

în umbre de tăceri:

e împărăteasa lucrurilor

nefolositoare gura ei de cleștar

poate adormi umbrele copacilor

și eu mă strâng în mine

trag zăvorul

adâncindu-mi

ca un melc

în umeda cochilie

ochii încercând

să opresc peregrinările

într-o tranziție

postdecembristă

cu mulțimile de ...escu

în spinare